
ΠΡΟΕΔΡΙΚΑ ΔΙΑΤΑΓΜΑΤΑ 


(ΐ) 

Έγκριση σύστασης του κοινωφελούς ιδρύματος με την επωνυμία 

«ΙΔΡΥΜΑ ΑΔΕΛΦΩΝ ΔΕΛΗΓΕΩΡΓΗ» και κύρωση του οργανι¬ 
σμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την από 4.7.1987 ιδιόγραφη διαθήκη του Στέργιου Βασιλείου 
Δεληγεώργη, που δημοσιεύθηκε με το αριθ. 121/24.4.1990 πρακτικό 
του Μον. Πρωτοδικείου Βόλου, με την οποία συστήθηκε κοινωφελές 
ίδρυμα με την επωνυμία «ΙΔΡΥΜΑ ΑΔΕΛΦΩΝ ΔΕΛΗΓΕΩΡΓΗ» και 
με έδρα το Βόλο. 

2. Τις διατάξεις των άρθρων: α) 95 και 98 του Α.Ν. 2039/1939, β) 
101 και 119 του Εισαγωγικού Νόμου του Αστικού Κώδικα καιγ) 108 
και 110 του Αστικού Κώδικα. 

3. Την από 28.5.1991 γνωμοδότηση του Συμβουλίου Εθνικών 
Κληροδοτημάτων. 

Με πρόταση των Υπουργών Εσωτερικών, Οικονομικών, Εθνικής 
Παιδείας και Θρησκευμάτων, Πολιτισμού και Υγείας, Πρόνοιας και 
Κοινωνικών Ασφαλίσεων, αποφασίζουμε: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος με την επω¬ 
νυμία «ΙΔΡΥΜΑ ΑΔΕΛΦΩΝ ΔΕΛΗΓΕΩΡΓΗ», η οποία έγινε από τον 
Στέργιο Βασ. Δεληγεώργη με την από 4 Ιουλίου 1987 ιδιόγραφη δια¬ 
θήκη του, η οποία δημοσιεύθηκε με.το αριθ. 121/24.4.1990 πρακτικό 
του Μον. Πρωτοδικείου Βόλου. 

Το ίδρυμα τούτο αποτελεί νομικό πρόσωπο ιδιωτικού δικαίου, υπά¬ 
γεται στην εποπτεία και τον έλεγχο των Υπουργών Εσωτερικών, Οικο¬ 
νομικών, Υγείας, Πρόνοιας και Κοινωνικών Ασφαλίσεων, Εθνικής Παι¬ 
δείας και Θρησκευμάτων και Πολιτισμού και διέπεται από τις διατάξεις 
της παραπάνω συστατικής του πράξης, του παρακάτω οργανισμού, του 
Α.Ν. 2039/1939 και των διαταγμάτων που εκδόθηκαν ή θα εκδοθούν 
σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης του ιδρύμα¬ 
τος τούτου, που αποτελείται από δώδεκα (12).άρθρα και καταχωρίζεται 
παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με την επωνυμία 

«ΙΔΡΥΜΑ ΑΔΕΛΦΩΝ ΔΕΛΗΓΕΩΡΓΗ». 

Άρθρο 1 

Μορφή - Επωνυμία - Έδρα - Σφραγίδα 

1, Το κοινωφελές ίδρυμα με την επωνυμία «ΙΔΡΥΜΑ ΑΔΕΛΦΩΝ 
ΔΕΛΗΓΕΩΡΓΗ», που συστήθηκε από τον Στέργιο Βασιλείου Δεληγι- 
ώργη με την από 4 Ιουλίου 1987 ιδιόγραφη διαθήκη του, η οποία δη- 

μοσιεύθηκε με το αριθ. 121/24.4.1990 πρακτικό του Μον. Πρωτοδι¬ 
κείου Βόλου, αποτελεί νομικό πρόσωπο ιδιωτικού δικαίου και διέπεται 
από τις διατάξεις της παραπάνω συστατικής πράξης, του παρόντος ορ¬ 
γανισμού, του Α.Ν. 2039/1939, όπως κάθε φορά ισχύει ο νόμος αυτός 
και των διαταγμάτων που εκδόθηκαν ή θα εκδοθούν σε εκτέλεση του νό¬ 
μου τούτου. 

2. Έδρα του ιδρύματος είναι η πόλη του Βόλου. 

3. Η σφραγίδα του ιδρύματος είναι η στρογγυλή και αναγράφει περι¬ 
μετρικά, μέσα σε πλαίσιο, την επωνυμία του ιδρύματος και στο μέσον 
αυτής την έδρα και το έτος έγκρισης της σύστασής του. 

Άρθρο 2 
Σκοπός 

Σκοποί του ιδρύματος είναι: 

α) Η εκτέλεση έργων κοινής ωφελείας στους Δήμους Βόλου και Βελε- 
στίνου, όπως έργων οδοποιίας, υδρεύσεως, εξωραϊσμού κ.λπ. καθώς 
και έργων αγαθοεργίας στους ίδιους Δήμους, όπως οικονομική ενί¬ 
σχυση σε αναξιοπαθούντα άτομα, επιχορήγηση κοινωφελών ιδρυμάτων 
κ.λπ. 

β) Η εκτέλεση κάθε άλλου έργου ή εγκαταστάσεως που αποσκοπεί 
στην ανύψωση γενικώς του πολιτιστικού και βιοτικού επιπέδου των 
ανωτέρω Δήμων. 

γ) Η βράβευση επιστημόνων που έχουν διακριθεί και προσφέρει υπη¬ 
ρεσίες στην πρόοδον της επιστήμης. 

Άρθρο 3 

Περιουσία - Πόροι 

1. Περιουσία του ιδρύματος αποτελούν: 

α) Μία εξαόροφη οικοδομή (καραγιαπί) που βρίσκεται στο Βόλο και 
επί των οδών Αλεξάνδρας και Γκλαβάνη, έναντι Μητροπόλεως Δημη- 
τριάδος, επιφάνειας εκάστου ορόφου εκ 400 μ 2 και οικοπέδου 520 μ 2 , 
κατά ποσοστό ιδιοκτησίας 50% για τη δημιουργία Νοσοκομειακής μο- 
νάδος ή Πανεπιστημιακής ή άλλης, όπως αποφασίσει το Διοικητικό 
Συμβούλιο του ιδρύματος. 

β) Ένα διαμέρισμα του 1ου ορόφου διόροφης οικοδομής, που βρίσκε¬ 
ται στο Βόλο και επί των οδών Χατζηαργύρη κα Γαλλίας, έκτασης μ2 
150, για τη δημιουργία παρά της Ιεράς Μητροπόλεως Δημητριάδος 
Πνευματικού και Πολιτιστικού Κέντρου Νεότητας. 

γ) Ένα αγρόκτημα-οικόπεδο, μετά της αγροικίας του, επιφάνειας 
125 μ2, που βρίσκεται στην παραλιακή περιοχή Κάτω Λεχωνίων Βό¬ 
λου και στη θέση Αγ. Μηνάς, για τη δημιουργία παρά του Δήμου Βόλου 
εγκαταστάσεων παραθερισμού των νέων. 

Η επικαρπία της αγροικίας αυτής ανήκει στους αδελφούς του Κλεο¬ 
πάτρα, Αφροδίτη, Γεώργιο και Νικόλαο ισοβίως, σύμφωνα με τη συ¬ 
στατική πράξη. 

δ) Ποσοστό εξ αδιαιρέτου (16.67/100) επί ενός οικοπέδου έκτασης 
21.000 μ2 που βρίσκεται στο Βελεστίνο Βόλου και στη θέση «Μνή¬ 
ματα» για τη δημιουργία παρά του Δήμου Βελεστίνου Μουσείου ή Πολι¬ 
τιστικού Κέντρου. 

Τα παραπάνω περιουσιακά στοιχεία μετά την περιέλευσή τους στο 
ίδρυμα θα διατεθούν για το σκοπό που προορίζονται σύμφωνα με τους 
όρους της διαθήκης (όρος αναπαλλοτριώτου-αξιοποίηση εντός ευλόγου 
χρονικού διαστήματος). 

ε) Ένα διαμέρισμα δώματος, που βρίσκεται στο Βόλο και επί της 
οδού Γαλλίας αριθ. 9 και όπου θα στεγάζονται τα γραφεία του ιδρύμα¬ 
τος. 

στ) Ένα διαμέρισμα 3ου ορόφου, κατά ψλή κυριότητα, που βρίσκε¬ 
ται στο Βόλο επί της οδού Κουμουνδούρου αριθ. 2 έκτασης μ2 167. 

Η επικαρπία του διαμερίσματος αυτού ανήκει στους αδελφούς του 
Κλεοπάτρα, Αφροδίτη, Γεώργιο και Νικόλαο, ισοβίως. 

ζ) Ποσοστό εξ αδιαιρέτου (25/100) επί ενός οικοπέδου εκτάσεως μ2 
3.000 στη θέση «Παναγιά» Άνω Βόλου. 

η) Ένας ελαιώνας έκτασης 3.000 μ2 στη θέση «Μπούφα» κοινότη¬ 
τας Αφύσσου Βόλου. 

θ) Ένα αγροτεμάχιο έκτασης 31.250 μ2 στη θέση «Παλιούρι» Μά¬ 
ραθου Βόλου. 

ι) Ένα αγροτεμάχιο έκτασης 8.000 μ2 κατά ποσοστό ιδιοκτησίας 
50% στη θέση «Αγροκήπιον» Βελεστίνου Βόλου. 

2. Πόροι του ιδρύματος είναι: 


α) Τα εισοδήματα από την εκμετάλλευση των περιουσιακών του στοι¬ 
χείων. 

β) Οι τόκοι από τις καταθέσεις του σε Τράπεζες ή άλλους Πιστωτι¬ 
κούς Οργανισμούς. 

γ) Οι χρηματικές παροχές ή επιχορηγήσεις, καθώς και οι κληρονο¬ 
μιές, κληροδοσίες και δωρεές, οποιουδήποτε φυσικού ή νομικού προσώ¬ 
που, προς αυτό. - 

Άρθρο 4 

Διοίκηση 

1. Το ίδρυμα διοικείται από πενταμελές Διοικητικό Συμβούλιο που 
αποτελείται από τους: 

α) Κάθε φορά Μητροπολίτη Δημητριάδος, ως Πρόεδρο 

β) Κάθε φορά Δήμαρχο Βόλου 

γ) Χρυσόστομο Μαργάρη, Δικηγόρο 

δ-ε) Γεώργιο Β. Δεληγεώργη και Νικόλαο Β. Δεληγεώργη, αναπλη- 
ρούμενους από τους αδελφούς τους ή συζύγους τους. 

2. Τα μέλη του Διοικητικού Συμβουλίου ορίζουν με πράξη τους, 
έπειτα από ψηφοφορία, τον Αντιπρόεδρο, το Γραμματέα και τον Ταμία. 

3. Σε περίπτωση αποποίησης, παραίτησης, έκπτωσης, ανικανότη¬ 
τας, θανάτου ή αντικατάστασης, για οποιοδήποτε νόμιμο λόγο, κάποιου 
από τα μέλη του Διοικητικού Συμβουλίου, η κενή θέση συμπληρώνεται 
με απόφαση των υπολοίπων μελών, σύμφωνα με τις διατάξεις της συ¬ 
στατικής πράξης και του άρθρου 99 του Α.Ν. 2039/1939. 

4. Το Διοικητικό Συμβούλιο συνεδριάζει τακτικά κάθε τρίμηνο και 
έκτακτα όποτε το ζητήσει ο Πρόεδρος ή δύο από τα μέλη του, με γραπτή 
αίτησή του προς τον Πρόεδρο, πάντοτε όμως έπειτα από πρόσκληση του 
Προέδρου. 

5. Το Διοικητικό Συμβούλιο βρίσκεται σε απαρτία όταν τα παρόντα 
μέλη είναι περισσότερα από τα απόντα. Μεταξύ των παρόντων πρέπει 
υποχρεωτικά να είναι και ο Πρόεδρος ή ο νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβάνονται κατά 
πλειοψηφία των παρόντων μελών και σε περίπτωση ισοψηφίας υπερι¬ 
σχύει η γνώμη με την οποία συντάσσεται ο Πρόεδρος. 

7. Σε περίπτωση που κάποιο μέλος του Διοικητικού Συμβουλίου 
απουσιάζει αδικαιολόγητα από τρεις (3) συνεχείς συνεδριάσεις, θεωρεί¬ 
ται ότι έχει παραιτηθεί και η κενή θέση αυτού συμπληρώνεται κατά τα 
οριζόμενα στην παρ. 3 του παρόντος άρθρου. 

8. Σε κάθε συνεδρίαση του Διοικητικού Συμβουλίου τηρούνται πρα¬ 
κτικά, στα οποία καταχωρίζονται όλες οι αποφάσεις που λαμβάνονται 
από αυτό, καθώς και η γνώμη των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέχουν στη συνε¬ 
δρίαση. 

9. Τα μέλη του Διοικητικού Συμβουλίου προσφέρουν τις υπηρεσίες 
τους χωρίς αμοιβή. Δικαιούνται όμως οδοιπορικών ή άλλων εξόδων 
που δαπάνησαν για την εκτέλεση υπηρεσίας του ιδρύματος, εφόσον έγι¬ 
ναν έπειτα από ειδική εντολή του Διοικητικού Συμβουλίου και αποδει- 
κνύεται ότι πραγματοποιήθηκαν νόμιμα. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την περιουσία 
του ιδρύματος και γενικά αποφασίζει για κάθε θέμα που αφορά στη διοί¬ 
κηση και στη λειτουργία του, τη διάθεση των πόρων αυτού, καθώς και 
για κάθε ενέργεια που σχετίζεται με την εκπλήρωση του σκοπού του, 
πάντοτε όμως σύμφωνα με τις διατάξεις της συστατικής πράξης, του 
παρόντος οργανισμού, του Α.Ν. 2039/1939 και των διαταγμάτων 
που εκδόθηκαν ή θα εκδοθούν σε εκτέλεση του νόμου τούτου, καθώς και 
των λοιπών σχετικών νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για έγκριση στην 
αρμόδια από το νόμο Αρχή (Υπουργό Οικονομικών ή Νομάρχη Μαγνη¬ 
σίας) τον προϋπολογισμό και απολογισμό του ιδρύματος, σύμφωνα με 
τις διατάξεις των άρθρων 101 και 102 του Α.Ν. 2039/1939 και του 
από 20.12.1939 Β. Διατάγματος (ΦΕΚ 552/Α/1939). 

Μαζί με τον απολογισμό, καταρτίζει, ψηφίζει και υποβάλλει και το 
γενικό ισολογισμό του ενεργητικού και του παθητικού του ιδρύματος. 

β) Αποφασίζει την πρόσληψη του αναγκαίου προσωπικού του ιδρύμα¬ 
τος, με την προϋπόθεση όμως ότι υπάρχει αντίστοιχη πίστωση στον 
εγκεκριμένο προϋπολογισμό του. Προσδιορίζει τα δικαιώματα, τις υπο- 

χρεώσεις και τα ειδικότερα καθήκοντα του παραπάνω προσωπικού, κα¬ 
θώς και την αμοιβή του, σύμφωνα με τους όρους των συλλογικών συμ¬ 
βάσεων εργασίας και τις διατάξεις γενικότερα της εργατικής νομοθε¬ 
σίας. 

γ) Αποφασίζει για κάθε θέμα που έχει σχέση με την εύρυθμη λειτουρ¬ 
γία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονομιών, κληροδο¬ 
σιών και δωρεών, καθώς και για την ανακήρυξη ευεργετών και δωρη¬ 
τών του ιδρύματος. 

Άρθρο 6 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του ιδρύματος: 

α) Εκπροσωπεί τούτο στα Δικαστήρια, στις Αρχές, καθώς και στις 
σχέσεις του με κάθε τρίτο, αυτοπροσώπως ή με πρόσωπο που ορίζεται 
απ’ αυτόν και εγκρίνεται με απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και έκτακτες συνε¬ 
δριάσεις, κηρύσσει την έναρξη και λήξη αυτών και διευθύνει τις συζητή¬ 
σεις. 

Οι προσκλήσεις για συνεδρίαση στέλνονται στα μέλη του Διοικητικού 
Συμβουλίου πέντε (5) τουλάχιστον ημέρες πριν από τη συνεδρίαση. 

γ) Καταρτίζει, βοηθούμενος από το Γραμματέα, την ημερήσια διά¬ 
ταξη των θεμάτων που θα συζητηθούν, την οποία και υπογράφει. Θέμα 
που δεν περιλαμβάνεται σ’ αυτήν δεν συζητείται, εκτός αν πρόκειται για 
επείγουσα υπόθεση και συμφωνήσει γι’ αυτό η πλειοψηφία των παρό¬ 
ντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της συζήτησης. 
Μπορεί όμως, όποτε κρίνει σκόπιμο, να αναθέτει την εισήγηση διαφό¬ 
ρων θεμάτων σε άλλο μέλος του Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγγραφα του 
ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη που προβλέπε- 
ται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύματος, εκτελεί 
τις αποφάσεις του Διοικητικού Συμβουλίου και ενεργεί σύμφωνα με τις 
ειδικές εξουσιοδοτήσεις και εντολές αυτού. 

2. Τον Πρόεδρο, όταν απουσιάζει ή κωλύεται, αναπληρώνει ο Αντι¬ 
πρόεδρος και σε περίπτωση απουσίας ή κωλύματος τούτου, άλλο μέλος 
του Διοικητικού Συμβουλίου που ορίζεται με απόφαση αυτού. 

Άρθρο 7 

Αρμοδιότητες Γ ραμματέα 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του ιδρύματος προς 
τρίτους. 

β) Φροντίζει για τη σύνταξη των πρακτικών του Διοικητικού Συμ¬ 
βουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχειριστικά) και 
τη σφραγίδα του ιδρύματος και ευθύνεται για την καταστροφή ή την 
απώλεια τούτων. 

2. Ο Γραμματέας μπορεί, εφόσον κρίνεται αιτιολογημένα απαραί¬ 
τητο από το Διοικητικό Συμβούλιο (λόγω ειδικών συνθηκών), να βοη- 
θείται από υπάλληλο του ιδρύματος, την ευθύνη όμως για τις ενέργειες 
τούτου φέρει πάντοτε ο ίδιος. 

3. Το Γραμματέα, όταν απουσιάζει ή κωλύεται, αναπληρώνει άλλο 
μέλος του Διοικητικού Συμβουλίου που ορίζεται με απόφαση αυτού. 

Άρθρο 8 

Αρμοδιότητες Ταμία 
1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και υπογράφοντας 
σχετικές αριθμημένες διπλότυπες αποδείξεις. 

β) Καταθέτει τα έσοδα του ιδρύματος, σε ένα από τα πιστωτικά ιδρύ¬ 
ματα που ορίζονται στο άρθρο 73 του Α.Ν. 2039/1939, έχοντας την 
ευχέρεια να παρακρατεί από αυτά ένα μικρό ποσό, που είναι αναγκαίο 
για την πληρωμή έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητικού Συμβουλίου 
στην αρχή κάθε έτους. 


γ) Εκτελεί κάθε πληρωμή, ύστερα από έγγραφη εντολή του Προέ¬ 
δρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοιχεία του ιδρύ¬ 
ματος. 

ε) Φροντίζει για την έγκαιρη κατάρτιση και υποβολή στο Διοικητικό 
Συμβούλιο των σχεδίων προϋπολογισμού, απολογισμού και ισολογι¬ 
σμού του ιδρύματος. 

2. Του Ταμία, όταν απουσιάζει ή κωλύεται, αναπληρώνει άλλο μέλος 
του Διοικητικού Συμβουλίου που ορίζεται με απόφαση αυτού. 

Άρθρο 9 

Οικονομική διαχείριση 

1. Η οικονομική διαχείριση του ιδρύματος περιλαμβάνει ετήσια πε¬ 
ρίοδο, η οποία αρχίζει την 1η Ιανουάριου και λήγει την 31η Δεκεμβρίου 
του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει από την 
ημέρα δημοσίευσης στην Εφημερίδα της Κυβέρνησης του σχετικού 
Π.Δ/τος έγκρισης της σύστασης του ιδρύματος, η οποία μπορεί να πα- 
ραταθεί μέχρι την 31η Δεκεμβρίου του επόμενου ημερολογιακού έτους, 
με απόφαση του Διοικητικού Συμβουλίου που λαμβάνεται στην πρώτη 
συνεδρίασή του. 

2. Η οικονομική διαχείριση γίνεται με βάση προϋπολογισμό και απο¬ 
λογισμό εσόδων και εξόδων, που καταρτίζονται σύμφωνα με τις διατά¬ 
ξεις των άρθρων 101 και 102 του Α.Ν. 2039/1939 και του από 
20.12.1939 σχετικού Δ/τος (ΦΕΚ 552/Α/22.12.1939). 

Άρθρο 10 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και στοιχεία: 

α) Βιβλίο πρωτοκόλλου (αλληλογραφίας. 

β) Βιβλίο πρακτικών συνεδριάσεων του Διοικητικού Συμβουλίου. 

γ) Βιβλίο λογιστικής παρακολούθησης, στο οποίο.καταχωρίζονται με 
χρονολογική σειρά και με λογιστική τάξη, όλα τα έσοδα και έξοδα του 
ιδρύματος που πραγματοποιούνται στη διάρκεια της χρήσης. 

δ) Βιβλίο-μητρώο χορήγησης βραβείων. 

ε) Στελέχη αριθμημένων διπλοτύπων αποδείξεων είσπραξης και 
ενταλμάτων πληρωμής, θεωρημένα από τον Πρόεδρο. 

2. Εκτός από τα παραπάνω βιβλία και στοιχεία, το Διοικητικό Συμ¬ 
βούλιο αποφασίζει την τήρηση και άλλων βιβλίων και στοιχείων, τα 
οποία κρίνει ότι είναι απαραίτητα για την παρακολούθηση της διαχείρι¬ 
σης της περιουσίας του ιδρύματος και της εκτέλεσης των σκοπών του. 

Άρθρο 11 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί ή να συμπλη¬ 
ρωθεί με Προεδρικό Διάταγμα, σύμφωνα με τις διατάξεις των άρθρων 
98 του Α.Ν. 2039/1939 και 110 και 119 του Αστικού Κώδικα, 
ύστερα από πρόταση του Διοικητικού Συμβουλίου αυτού. 

Άρθρο 12 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιοδήποτε λόγο, η 
περιουσία του περιέρχεται από κοινού στην Ιερά Μητρόπολη Δημητριά- 
δος και στο Δήμο Βόλου ως κεφάλαιο αυτοτελούς διαχείρισης, η δε πε¬ 
ριουσία της περιοχής Βελεστίνου στο Δήμο Βελεστίνου επίσης ως κεφά¬ 
λαιο αυτοτελούς διαχείρισης, για την εκτέλεση των σκοπών που όρισε ο 
διαθέτης. 

Στους Υπουργούς Εσωτερικών, Οικονομικών, Εθνικής Παιδείας και 

Θρησκευμάτων, Πολιτισμού και Τγείας Πρόνοιας και Κοινωνικών 
Ασφαλίσεων, αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 13 Ιανουάριου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΕΣΩΤΕΡΙΚΟΝ ΟΙΚΟΝΟΜΙΚΟΝ 

ΝΙΚ. ΚΛΕΙΤΟΣ ΙΩΑΝΝΗΣ ΠΑΛΑΙΟΚΡΑΣΣΑΣ 

ΥΓΕΙΑΣ, ΠΡΟΝ. ΚΑΙ ΚΟΙΝ ΑΣΦΑΛΙΣΕΩΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΣΟΥΡΛΑΣ ΓΕΩΡΓΙΟΣ ΣΟΥΦΛΙ ΑΣ 

ΠΟΛΙΤΙΣΜΟΥ 

ΑΝΝΑ ΨΑΡΟΥΔΑ-ΜΠΕΝΑΚΗ 
-♦- 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Γ4Φ083/175 (2) 

Παράταση της ισχύος των κανονιστικών αποφάσεων 2014615/1224/ 
0022/8.3.1991, Φ083-170/ΑΣ 10751/22.5.1991 και Φ083- 
173/ΑΣ 15420/24.10.1991 για το χρονικό διάστημα 1.1.1992 
μέχρι 31.12.1992, με τις οποίες έχει καθορισθεί το επίδομα υπηρε¬ 
σίας αλλοδαπής του προσωπικού τού Υπουργείου Εξωτερικών. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, 
ΕΞΩΤΕΡΙΚΩΝ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 12 παρ. 1 του Ν. 1256/1982. 

2. Το άρθρο 25 του Ν. 1884/90. 

3. Τις όμοιες κοινές Υπουργικές Αποφάσεις: 
-2014615/1224/0022/8.3.91 

- Φ083-170/ΑΣ 10751/22.5.91 

- Φ083-173/ΑΣ 15420/24.10.91 

4. Την αριθ. Υ. 1489/1076692/1224/0006Α-/23.8.91 (ΦΕΚ 
692 Β') απόφαση του Πρωθυπουργού και Υπουργού Οικονομικών, 
αποφασίζουμε: 

Παρατείνουμε την ισχύ των κανονιστικών αποφάσεων με αριθμούς: 

1) 2014615/1224/0022/8.3.1991 

2) Φ083-170/ΑΣ 10751/22.5.1991 

3) Φ083-173/ΑΣ 15420/24.10.1991 

για το χρονικό διάστημα 1.1.1992 μέχρι 31.12.1992, με τις οποίες 
έχει καθορισθεί το επίδομα υπηρεσίας αλλοδαπής του προσωπικού του 
Υπουργείου Εξωτερικών. 

■Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 6 Νοεμβρίου 1991 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΞΩΤΕΡΙΚΩΝ 

ΣΩΤ. ΚΟΥΒΕΛΑΣ ΑΝΤΩΝΗΣ ΣΑΜΑΡΑΣ 

ΥΦΥΠΟΥΡΓΟΣ ΟΙΚΟΝΟΜΙΚΩΝ 

Κ. ΓΙΑΤΡΑΚΟΣ 
-*- 

Αριθ. 2077755/17620/0025 (3) 

Τροποποίηση της απόφασης του Υπουργού Οικονομικών αριθμ. 
2064537/14707/0025/25.10.91 με την οποία παρασχέθηκε η 
εγγύηση του Δημοσίου για τη δανειοδότηση των βιοτεχνικών επιχει¬ 
ρήσεων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των Α.Ν. 747/1945 και 9/1967 σε συνδυασμό με 
τις διατάξεις του Ν. 1266/82. 

2. Την απόφασή μας αριθμ. 2064537/14707/0025/25.10.91, 
με την οποία παρασχέθηκε η εγγύηση του Ελληνικού Δημοσίου προς τις 
Εμπορικές Τράπεζες για τη χορήγηση δανείων σε βιοτεχνικές επιχειρή¬ 
σεις, από το ειδικό κεφάλαιο της απόφασης ΝΕ 197/78, σύμφωνα με 


τα οριζόμενα στην πράξη του Διοικητή της Τράπεζας αριθμ. 1990/ 

11.10.91. 

3. Το έγγραφο της Ένωσης Ελληνικών Τραπεζών αριθμ. 1523/ 

21.11.91, αποφασίζουμε: 

Α. Τροποποιούμε την απόφασή μας αριθμ. 2064537/14707/ 
0025/25.10.91 ως κατωτέρω: 

ΚΕΦΑΛΑΙΟ II Περίπτωση Α1 

Αντικαθίσταται ως ακολούθως: 

«1. Η εγγύηση του Δημοσίου καλύπτει τα ανωτέρω χορηγούμενα δά¬ 
νεια μέχρι ποσού δραχμών εκατό εκατομμυρίων (100.000.000) και σε 
ποσοστό 60%. · 

Το ανωτέρω ποσοστό αυξάνεται σε: 

- 70% όταν πρόκειται για χρηματοδοτήσεις προετοιμασίας εξαγω¬ 
γών. 

- 80% όταν πρόκειται για οποιεσδήποτε βιοτεχνικές μονάδες που εί¬ 
ναι εγκατεστημένες στη Δ' περιοχή με βάση το Ν. 1892/90, όπως 
ισχύει». 

ΚΕΦΑΛΑΙΟ II Περίπτωση Β 
Αντικαθίσταται ως ακολούθως: 

«Β. ΕΚΔΟΣΗ ΠΡΑΞΕΩΝ ΕΞΕΙΔΙΚΕΥΣΗΣ ΤΗΣ ΕΓΓΥΗΣΗΣ 
ΤΟΥ ΔΗΜΟΣΙΟΥ 

Οι δανείστριες Τράπεζες για κάθε χορήγηση δανείου θα πρέπει να συ¬ 
ντάσσουν ιδιαίτερη πράξη στην οποία θα αναφέρεται ότι το δάνειο χορη¬ 
γείται με την εγγύηση του Δημοσίου, σύμφωνα με τις διατάξεις της πα¬ 
ρούσας απόφασης, και στην οποία θα αναγράφονται τα στοιχεία της δα¬ 
νειοδοτούμενης βιοτεχνικής επιχείρησης, το ποσό του δανείου, ο σκοπός 
του δανείου, το ποσοστό εγγύησης του Δημοσίου, το εγγυημένο ποσό 
του δανείου, το επιτόκιο, η διάρκεια, η περίοδος χάριτος, ο τρόπος εξό¬ 
φλησης, οι λαμβανόμενες ασφάλειες, τα υφιστάμενα δάνεια (όλων των 
Τραπεζών) από το ειδικό κεφάλαιο της απόφ. Ν.Ε.197/78, η χρονολο¬ 
γία εκταμίευσης του κάθε ποσού, καθώς και οι πρόσθετοι ειδικοί όροι 
τους οποίους θα καθορίζουν ως υπεύθυνες δανείστριες Τράπεζες για το 
σύνολο του δανείου και όχι μόνο για το μη εγγυημένο τμήμα του. 

Αντίγραφα των πράξεων αυτών και των σχετικών δελτίων πληροφο¬ 
ριών (Α, Β και Γ μέρος) θα επισυνάπτονται σε συγκεντρωτική κατά¬ 
σταση, στην οποία θα περιλαμβάνονται όλες οι χρηματοδοτήσεις που 
εγκρίθηκαν στη διάρκεια του προηγούμενου μήνα αναλυτικά κατ’ αύξο- 
ντα αριθμό, κατά επιχείρηση και κατά δάνειο καθώς και τα ποσά που 
εκταμιεύθηκαν και θα υποβάλλονται υποχρεωτικά, από κάθε κατά¬ 
στημα δανείστριας Τράπεζας, στο Γενικό Λογιστήριο του Κράτους 
(Γ.Λ.Κ.) Δ/νση 25η: ΚΙΝΗΣΗΣ ΚΕΦΑΛΑΙΩΝ, ΕΓΓΥΗΣΕΩΝ, ΔΑ¬ 
ΝΕΙΩΝ ΚΑΙ ΑΞΙΩΝ - ΤΜ.Δ. εντός του πρώτου εικοσαημέρου του αμέ¬ 
σως επόμενου μήνα. Ειδικά για τις χρηματοδοτήσεις που εγκρίθηκαν 
κατά τους μήνες Νοέμβριο και Δεκέμβριο 1991 τα ανωτέρω δικαιολο- 
γητικά θα υποβληθούν μέχρι 20 Φεβρουάριου 1992. 

Η έκδοση των πράξεων αυτών, η σύνταξη των συγκεντρωτικών ως 
άνω καταστάσεων και η υποβολή τους στην προαναφερόμενη Υπηρεσία 
μιας αποτελούν απαραίτητη προϋπόθεση της ισχύος της εγγύησης του 
Δημοσίου». 

ΚΕΦΑΛΑΙΟ II Περίπτωση Γ. 

Αντικαθίσταται ως ακολούθως: 

«Γ. ΑΠΑΙΤΟΥΜΕΝΕΣ ΑΣΦΑΛΕΙΕΣ ΓΙΑ ΤΗΝ ΠΑΡΟΧΗ ΚΑΙ 
ΙΣΧΥ ΤΗΣ ΕΓΓΥΗΣΗΣ ΤΟΥ ΔΗΜΟΣΙΟΥ. 

1. Για συνολική χρηματοδότηση μέχρι ποσού δρχ. 10.000.000 
κατά βιοτεχνική επιχείρηση (περιλαμβανομένων και των προηγούμε¬ 
νων εν ισχύει εγκρίσεων) δεν απαιτείται, προκειμένου να παρασχεθεί και 
να ισχύει η εγγύηση του Δημοσίου, η υποχρεωτική λήψη από τις δανεί- 
στριες Τράπεζες, εμπραγμάτων ή άλλων ασφαλειών πλην των περιπτώ¬ 
σεων, για την ανέγερση, αγορά κ.λπ. κτιριακών εγκαταστάσεων επί 
των οποίων θα λαμβάνεται εμπράγματη ασφάλεια ανεξαρτήτως ποσού 
χρηματοδότησης. Στην περίπτωση όμως που θα ληφθούν ασφάλειες, 
αυτές θα ισχύουν για ολόκληρο το δάνειο ως ενιαίο και όχι μόνο για το 
μη εγγυημένο τμήμα αυτού. 

2. Για συνολική χρηματοδότηση άνω του ποσού των δραχμών 
10.000.000 και για το τμήμα που υπερβαίνει το ποσό αυτό η εγγύηση 
του Δημοσίου παρέχεται και ισχύει μόνο έναντι ασφαλειών (εμπραγμά¬ 
των, προσωπικών ή άλλων) οι οποίες θα λαμβάνονται υποχρεωτικά από 
τις Τράπεζες και οι οποίες θα κρίνονται ως επαρκείς κατά τη χορήγηση 

των δανείων και για το σύνολο αυτών από τις ίδιες τις δανείστριες Τρά¬ 
πεζες». 

ΚΕΦΑΛΑΙΟ III Περίπτωση Α3 

Αντικαθίσταται ως ακολούθως: 

«3. Η Τράπεζα έχει προβεί στη βεβαίωση, στην αρμόδια Δημόσια Οι¬ 
κονομική Υπηρεσία (ΔΟΥ) και σε βάρος της δανειολήπτριας επιχείρη¬ 
σης, του συνολικού ποσού των τελικά ανεξόφλητων απαιτήσεων της, 
του μεν εγγυημένου σύμφωνα με τα οριζόμενα στην παρούσα απόφαση, 
υπέρ του Δημοσίου και στον ειδικό λογ/σμό αυτού «Κεφάλαιον Ασφαλί- 
σεως Χρηματοδοτήσεων εκ Κεφαλαίων ή εγγυήσει του Ελληνικού Δη¬ 
μοσίου (Κ.Α.Χ.Κ.Ε.Ε.Δ.)» του δε μη εγγυημένου σε ειδικό λογαριασμό 
υπέρ αυτής, προκειμένου να της αποδοθεί όταν εισπραχθεί από τη ΔΟΥ, 
που υποχρεούται: α) να την ενημερώνει όποτε το ζητήσει για το κατά 
περίπτωση σχετικό αποτέλεσμα των ενεργειών της και β) να της αποδί¬ 
δει από τα εισπραττόμενα ποσά το αναλογούν σ’ αυτή μερίδιο». 

Β. Διευκρινίζουμε: 1) όσον αφορά τα υποβαλλόμενα δικαιολογητικά 
στο Γενικό Λογιστήριο του Κράτους (Γ.Λ.Κ.) Δ/νση 25η Τμήμα Δ., ότι 
σ’ αυτά θα περιλαμβάνεται και η δανειακή σύμβαση με τις τυχόν πρό¬ 
σθετες πράξεις αυτής ή, για τις περιπτώσεις που στα πλαίσια των σχετι¬ 
κών διατάξεων (Πρ. Δ/τή Τ.Ε. 1990/91 κ.λπ.) το επιτρέπει η φύση 
των χορηγήσεων, η σύμβαση πιστώσεως ανοικτού (αλληλόχρεου) λογ/ 
σμού καθώς και οι σχετικές πρόσθετες πράξεις με τις οποίες εξειδικεύο¬ 
νται οι τακτές λήξεις και τα καταβλητέα ποσά. 

2) 'Οτι για τις εγκρίσεις που έχουν δοθεί μέχρι και την 31.10.1991 
είτε από τις Υποεπιτροπές Βιοτεχνικών Πιστώσεων (Υ.Β.Π.) είτε από 
τις Τράπεζες στο πλαίσιο των ευχερειών τους και έχουν γίνει δεκτές από 
τις Υποεπιτροπές Βιοτεχνικών Πιστώσεων εξακολουθούν να ισχύουν οι 
διατάξεις της απόφασής μας αριθ. 67651/2142/28.7.78 και κάθε 
άλλης σχετικής απόφασής μας και ότι τα σχετικά με την εγγύηση του 
Δημοσίου θέματα που θα ανακύπτουν για τα εγγυημένα με βάση τις 
διατάξεις αυτές βιοτεχνικά δάνεια θα αντιμετωπίζονται από το ΓΕ¬ 
ΝΙΚΟ ΛΟΓΙΣΤΗΡΙΟ ΤΟΥ ΚΡΑΤΟΥΣ (Γ.Λ.Κ.) Δ/νση 25η Τμ.Δ. 
προς το οποίο θα απευθύνονται οι δανείστριες Τράπεζες. 

Κατά τα λοιπά ισχύει η απόφασή μας αριθμ. 2064537/14707/ 
0025/25.10.91. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 13 Ιανουάριου 1992 

Ο ΥΠΟΥΡΓΟΣ 

ΙΩΑΝΝΗΣ ΠΑΛΑΙΟΚΡΑΣΣΑΣ 
-♦- 

Αριθ. Γ6β/22 (4) 

Χορήγηση άδειας ασκήσεως επαγγέλματος Κοινωνικού Λειτουργού 

στην Τσικνάκη Ελένη του Σταύρου. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Με την απόφαση του Υπουργού Υγείας, Πρόνοιας και Κοινωνικών 
Ασφαλίσεων Γ6β/22/15.1.1992 έχει χορηγηθεί στην Τσικνάκη 
Ελένη του Σταύρου άδεια ασκήσεως επαγγέλματος Κοινωνικού Λει¬ 
τουργού. 

Αθήνα, 15 Ιανουάριου 1992 

Με εντολή Υπουργού 

Η Διευθύντρια κ.α.α. 

Π. ΜΑΝΩΛΕΔΑΚΗ 

Αριθ. ΔΔΟ/Φ. 124,35/216 (5) 

Καθορισμός του αριθμού ημερών παραμονής εκτός έδρας του Γενικού 

Γραμματέα, των μελών των Γραφείων Υπουργού, Υφυπουργού και 

των υπαλλήλων του Υπουργείου Αιγαίου που μετακινούνται για 

εκτέλεση υπηρεσία. 

Ο ΥΦΥΠΟΥΡΓΟΣ ΑΙΓΑΙΟΥ 

Έχοντας υπόψη: 

1. Τις διατάξεις: 

α) Του Ν.Δ/τος 65/1973 «Περί δαπανών κινήσεως των τακτικών 
δημοσίων υπαλλήλων». 

β) Του Π.Δ. 1/1986 «Αρμοδιότητες Υπουργείου Αιγαίου». 


γ) Του Π.Δ. 195/1986 «Οργάνωση και λειτουργία Δ/νσεως Πολι» 
τικής Σχεδίασης Εκτάκτων Αναγκών Υπ. Αιγαίου». 

δ) Του Π.Δ. 359/1986 «Οργανισμός Υπουργείου Αιγαίου», όπως 
τροποποιήθηκε και συμπληρώθηκε μεταγενέστερα. 

2. Την κοινή Υπουργική απόφαση ΔΙΟΔ/Φ50/1/Α4061/ 
20.3.1984 για τη μεταφορά αρμοδιοτήτων του Υπουργείου Προεδρίας 
της Κυβέρνησης στα άλλα Υπουργεία. 

3. Την αριθμ. 8555/27.11.1990 (ΦΕΚ 741/Α/29.1.90) κοινή 
απόφαση των Υπουργών Προεδρίας της Κυβέρνησης και Αιγαίου σχε¬ 
τικά με πράξεις και έγγραφα αρμοδιότητας Υπ. Αιγαίου που εξαιρού¬ 
νται από τους περιορισμούς της διάταξης του άρθρου 81 παρ. 1 του Ν. 
1892/90. 

4. Την αριθμ. Υ. 1499/28.8.1991 (ΦΕΚ 700/Β/30.8.1991) 
απόφαση του Πρωθυπουργού και Υπουργού Αιγαίου «Καθορισμός αρ¬ 
μοδιοτήτων στον Υφυπουργό Αιγαίου Γεώργιο Μισαηλίδη». 

5. Την ανάγκη μετακίνησης εκτός έδρας του Γενικού Γραμματέα, 
των μελών των Γραφείων Υπουργού, Υφυπουργού και των υπαλλήλων 
του Υπουργείου Αιγαίου για εκτέλεση υπηρεσίας. 

6. Το γεγονός ότι τα λοιπά Υπουργεία και τα Κυβερνητικά Όργανα 
στεγάζονται και λειτουργούν στο λεκανοπέδιο της Αττικής. 

7. Το γεγονός ότι ο χώρος ευθύνης του Υπουργείου Αιγαίου παρου¬ 
σιάζει ασυνέχεια λόγω της νησιωτικής φύσης του, αποφασίζουμε: 

Α. Καθορίζουμε τον κατά μήνα αριθμό ημερών κίνησης εκτός έδρας 
για εκτέλεση υπηρεσίας του Γ ενικού Γ ραμματέα, των μελών των Γ ρα¬ 
φείων Υπουργού και Υφυπουργού, του Γραφείου του Γενικού Γραμμα¬ 
τέα και των υπαλλήλων του Υπουργείου Αιγαίου, με τους κατωτέρω 
περιορισμούς και προϋποθέσεις: 

1. Η κίνηση των ανωτέρω εκτός έδρας πρέπει να πραγματοποιείται 
για σοβαρούς υπηρεσιακούς λόγους, η εκτίμηση της βαρύτητας των 
οποίων ανήκει κατ’ αποκλειστικότητα στον Υπουργό ή στα εξουσιοδοτη¬ 
μένα απ’ αυτόν όργανα, τα οποία και θα εγκρίνουν την κίνηση εκτός 
έδρας. 

2. Απαγορεύεται η μετακίνηση εκτός έδρας για εκτέλεση υπηρεσίας 
και η αντίστοιχη καταβολή της ημερήσιας αποζημίωσης στους ανω¬ 
τέρω, χωρίς προηγούμενη υπογεγραμμένη απόφαση από τον Υπουργό 
ή τα εξουσιοδοτημένα γι’ αυτόν όργανα. 

Το χρονικό διάστημα κατά το οποίο οι ανωτέρω θα ευρίσκονται εκτός 
έδρας για υπηρεσιακούς λόγους θα εκπίπτει από το σύνολο των ημερών 
κινήσεως εκτός έδρας που δικαιούνται κάθε μήνα. 

3. Απαγορεύεται η έξοδος εκτός έδρας των υπαλλήλων κατά τις νυ¬ 
κτερινές ώρες, για εκτέλεση υπηρεσίας και η επιστροφή τους το πρωί 
της επόμενης. 

4. Τα χρονικά όρια μέσα στα οποία κινούνται οι υπάλληλοι για να εμ¬ 
φανιστούν ενώπιον Δικαστηρίων, ως μάρτυρες ή ως κατηγορούμενοι, 
για υποστήριξη των συμφερόντων του δημοσίου, δεν υπολογίζονται στα 
ανώτατα όρια, όπως καθορίζονται κατωτέρω. Ο χρόνος αυτός θα θεω¬ 
ρείται εκτός έδρας καθ’ υπέρβαση του επιτρεπομένου ανωτάτου ορίου 
και θα καταβάλλονται στους υπαλλήλους εκτός των πραγματοποιουμέ- 
νων δαπανών και οι ημερήσιες αποζημιώσεις. 

5. Η ημερήσια αποζημίωση παρέχεται στους υπαλλήλους σύμφωνα 
με τις διατάξεις του Ν.Δ/τος 65/1973 και τις κοινές αποφάσεις των 
Υπουργών Προεδρίας της Κυβέρνησης, Εθνικής Οικονομίας κ.λπ., που 
εκδίδονται για το σκοπό αυτό κάθε φορά. 

Β. Εγκρίνουμε τη μετακίνηση και παραμονή εκτός έδρας με δικαί¬ 
ωμα αποζημίωσης, κατά μήνα των: 

1. Γενικού Γραμματέα, για είκοσι (20) ημέρες. 

2. Μελών των Γραφείων Υπουργού, Υφυπουργού και των υπαλλή¬ 
λων του Γραφείου του Γενικού Γραμματέα, για δέκα (10) ημέρες στο 
καδένα. 

3. Των υπαλλήλων κατηγορίας (ΠΕ) Πανεπιστημιακής Εκπαίδευ¬ 
σης ανεξαρτήτου κλάδου, των υπαλλήλων (ΤΕ) Τεχνολογικής Εκπαί¬ 
δευσης, Κλάδου ΤΕ1 Αξιωματικών Εμπορικού Ναυτικού και των 
υπαλλήλων κατηγορίας (ΔΕ) Δημοσίας Εκπαίδευσης, Κλάδου ΔΕ3 Τε¬ 
χνικών (ειδικότητας Εργοδηγών) για επτά (7) ημέρες στον καθένα. 

4. Των υπαλλήλων κατηγορίας (ΤΕ) Τεχνολογικής Εκπαίδευσης 
όλων των Κλάδων εκτός του Κλάδου ΤΕ1 Αξιωματικών Εμπορικού 
Ναυτικού, των υπαλλήλων κατηγορίας (ΔΕ) Δημόσιας Εκπαίδευσης, 
των Κλάδων ΔΕΙ Διοικητικού Λογιστικού και ΔΕ3 Τεχνικών (ειδικό¬ 
τητας Οδηγών) για πέντε (5) ημέρες στον καθένα. 

5. Των υπολοίπων υπαλλήλων για τρεις (3) ημέρες στον καθένα. 

6. Του αστυνομικού προσωπικού που αποσπάται ή διατίθεται για την 

προσωπική ασφάλεια του Υπουργού και Υφυπουργού, για απεριόριστες 
ημέρες στον καθένα. 

Γ. Σε εξαιρετικές περιπτώσεις, όταν επιβάλλεται η κίνηση υπαλλήλου 
και παραμονή εκτός έδρας για χρονικό διάστημα μεγαλύτερο από τα 
προβλεπόμενα ανωτέρω πρέπει να ζητηθεί εκ των προτέρων η έγκριση 
του Υπουργού ή του εξουσιοδοτημένου οργάνου. Στη περίπτωση αυτή 
τα χρονικά διαστήματα μπορεί να αυξάνουν κατά τρεις (3) το πολύ ημέ- 
ρες ' 

Δ. Οι αποφάσεις μετακίνησης εκτός έδρας για εκτέλεση υπηρεσίας 
υπογράφονται: 

1. Από τον Υπουργό Αιγαίου ή τα εξουσιοδοτημένα γι’ αυτόν όργανα 
όταν πρόκειται για μετακίνηση του Γ ενικού Γ ραμματέα, των μελών των 
Γραφείων Υπουργού, Υφυπουργού Μετακλητών, Ειδικών Συμβούλων, 
Ειδικών Συνεργατών απεσπασμένων υπαλλήλων, στο Γραφείο του 
Υπουργού ή Υφυπουργού Αιγαίου και του αστυνομικού προσωπικού. 

2. Από τον Γενικό Γραμματέα όταν πρόκειται για μετακίνηση των 
υπαλλήλων του Γ ραφείου Γ ενικού Γ ραμματέα και υπαλλήλων γενικά 
του Υπουργείου. 

Ε. Κάθε προηγούμενη σχετική απόφαση με την έναρξη ισχύος της 
παρούσας καταργείται. 

Η απόφαση αυτή να δημοσιευθεί στην Εφημερίδα της Κυβερνήσεως. 

Μυτιλήνη, 14 Ιανουάριου 1992 

Ο ΥΦΥΠΟΥΡΓΟΣ 

ΓΕΩΡΓΙΟΣ ΜΙΣΑΗΛΙΔΗΣ 


Αριθ. 1011/1/12-γ 

Όροι λειτουργίας κέντρων τεχνικών παιγνίων. 

Ο ΔΙΕΥΘΥΝΤΗΣ 

ΤΗΣ ΑΣΤΥΝΟΜΙΚΗΣ ΔΙΕΥΘΥΝΣΗΣ ΡΕΘΥΜΝΗΣ 

Έχοντας υπ’ όψη τις διατάξεις: 

α. Του άρθρου 12 παρ. 3 και 4 του Νόμου 1481/1984 περί Οργανι¬ 
σμού του Υπουργείου Δημόσιας Τάξης. 

β. Του άρθρου 13 του Β.Δ. 29/1971 «περί κωδικοποιήσεως σε 
ενιαίο κείμενο των ισχυουσών διατάξεων περί τυχερών και μη παι- 
γνίων». 

γ. Του Π.Δ. 141/1991 «περί αρμοδιοτήτων οργάνων και υπηρεσια¬ 
κών ενεργειών του προσωπικού του Υπουργείου Δημόσιας Τάξης και 
θεμάτων οργάνωσης Υπηρεσιών» καθορίζουμε τα ακόλουθα: 

Άρθρο 1 

1. Η άδεια διενεργείας τεχνικών παιγνίων στα Δημόσια εν γένει κέ¬ 
ντρα ήτοι: Ξενοδοχεία, καφενεία, αίθουσες ανεγνωρισμένων σωμα¬ 
τείων, Συλλόγων, Ομίλων, κάθε φύσεως και σε οιουσδήποτε χώρους 
προσιτούς στο κοινό, που απαιτείται από τις διατάξεις του άρθρου 5 του 
Β.Δ. 29/1971 χορηγείται από το Τμήμα Ασφαλείας Ρεθύμνου για την 
πόλη Ρεθύμνης, για δε την λοιπή περιοχή της Διεύθυνσης από τις οι¬ 
κείες Διοικήσεις Αξ/κών της Ελληνικής Αστυνομίας επ’ ονόματι του 
Διευθυντού του Κέντρου ή του Προέδρου του οικείου Σωματείου, μετά 
προηγουμένη γνωμοδότηση Επιτροπής αποτελουμένης από τους: 

α. Διοικητή του Τμήματος Ασφαλείας Ρεθύμνου ή αναπληρωτή αυ¬ 
τού, ως Προέδρου. 

β. Αστυμηχανικού. 

γ. Αρμοδίου Αστυϊάτρου, ως μελών και εφ’ όσον κωλύονται αυτοί, 
από τους αναπληρωτές τους. 

2. Η ανωτέρω Επιτροπή αποφαίνεται περί της καταλληλότητας της 
αιθούσης, από απόψεως αερισμού, φωτισμού, θερμάνσεως, δομικής και 
λοιπών όρων αναγομένων στη προστασία της υγείας των θαμώνων των 
κέντρων αυτών, ως και εάν είναι αστυνομικώς δισεπιτήρητη. 

3. Η πιο πάνω Επιτροπή είναι αρμόδια για την Επιθεώρηση αιθου¬ 
σών, ως σφαιριστηρίων. Ξενοδοχείων ύπνου, εντευκτηρίων, Συλλόγων, 
Σωματείων κ.λπ. οι οποίες δεν υπόκεινται σε επιθεώρηση και εφοδιασμό 
με άδεια κατά τις ισχύουσες διατάξεις του Υγειονομικού Κανονι¬ 
σμού. 

4. Προκειμένου περί καταστημάτων που λειτουργούν βάσει αδείας 

της αρμοδίας Επιτροπής του Υγειονομικού δεν απαιτείται επιθεώρηση 
από την Επιτροπή της προηγουμένης παραγράφου, πλην όμως εξετάζε¬ 
ται ως προς το δυσεπιτήρητο από τον οικείο Διοικητή Αξιωματικό Ελ¬ 
ληνικής Αστυνομίας. * 

5. Για τα Αστυνομικά Τμήματα Υπαίθρου η Επιτροπή του άρθρου 1 


παρ. 1 της παρούσης Αστυνομικής Διάταξης θα αποτελείται: α) από το 
Διοικητή του οικείου Αστυνομικού Τμήματος ή του αναπληρωτή αυτού, 
ως Προέδρου, β) ένα μηχανικό ή εμπειροτεχνίτη και γ) του αρμοδίου 
Αστυϊάτρου ή αγροτικού ιατρού της περιφέρειας, ως μελών. 

Άρθρο 2 

1. Απαγορεύεται η χορήγηση άδειας διενεργείας τεχνικών παιγνίων 
εν γένει στα Δημόσια Κέντρα, Αστυνομικώς δυσεπιτήρητα. 

2. Ως αστυνομικώς δυσεπιτήρητο θεωρείται το Δημόσιο κέντρο το 
οποίο ευρίσκεται σε τέτοια θέση ώστε η απόσταση από την οποία γίνεται 
αντιληπτό το προσεγγίζον το κέντρο Αστυνομικό όργανο, παρέχει την 
δυνατότητα στο Διευθυντή του κέντρου ή τα μετέχοντα των παιγνίων 
άτομα να μεταβάλουν τον τρόπο διεξαγωγής των παιγνίων ή να απο¬ 
κρύπτουν ευχερώς πειστήρια διενεργείας τυχερών ή μικτών παιγνίων, 
ιδία όταν το κέντρο ευρίσκεται σε ακραία ή εκτός της πόλεως και των 
χωρίων σημεία, διαθέτει περισσότερες της μίας αίθουσες, η κυρία είσο¬ 
δος ή έξοδος δεν ευρίσκονται επί δημοσίας οδού ή του πεζοδρομίου αυ¬ 
τής, όταν διαθέτει και άλλη είσοδο ή έξοδο που οδηγεί σε ιδιωτική κα¬ 
τοικία ή ακαλύπτους χώρους από τις οποίες καθίσταται ευχερής η δια¬ 
φυγή των παικτών, όταν το δάπεδο της αίθουσας διεξαγωγής των παι- 
γνίων ευρίσκεται σε ύψος ή βάθος, πλέον του ενός μέτρου από της επιφά¬ 
νειας του πεζοδρομίου ή δημοσίας οδού. 

3. Επί απορριπτικής αποφάσεως χορηγήσεως αδείας διενεργείας τε¬ 
χνικών παιγνίων επιτρέπεται προσφυγή ενώπιό μας, αποφαινομένου 
οριστικά μέσα σε δέκα (10) ημέρες, από τις υποβολής αυτής. 

Άρθρο 3 

- Η λειτουργία τεχνικών παιγνίων επιτρέπεται μόνο στις κύριες αί¬ 
θουσες του καφενείου, ή για το σκοπό αυτό ιδρυομένου κέντρου ή στα τυ¬ 
χόν υπάρχοντα προαύλια ή κήπους απογορευομένης στα ιδιαίτερα δια¬ 
μερίσματα αυτών. 

- Προκειμένου περί ξενοδοχείων, επιτρέπεται η διενέργεια αυτών, 
μέσα σε μία των κυρίων αιθουσών αυτών, μη αμέσως επικοινωνούσης 
με δωμάτιο ύπνου. 

Άρθρο 4 

1. Οι ώρες διενεργείας των τεχνικών παιγνίων καθορίζονται ως ακο¬ 
λούθως: 

α. Στα Δημόσια κέντρα, αίθουσες ξενοδοχείων, Συλλόγων, Σωμα¬ 
τείων, Εντευκτηρίων κ.λπ. από 09.00 έως 01.00 ώρας. 

β. Κατά της Κυριακές και εξαιρέσιμους ημέρες από 10.00 έως 
01.00 ώρας. 

γ. Στα σφαιριστήρια από 10.00 έως 23.00 ώρας. 

- Εξαιρούνται των πιο πάνω ωρών, οι ώρες κοινής ησυχίας, για τα 
θορυβώδη παίγνα. 

2. Υπεύθυνοι τηρήσεως των διατάξεων του παρόντος άρθρου είναι οι 
Διευθυντές των κέντρων εντευκτηρίων - αιθουσών και οι συμμετέχοντες 
των παιγνίων. 

3. Απαγορεύεται η διενέργεια οιουδήποτε παιγνίου σε οιοδήποτε κέ¬ 
ντρο, εντευκτήριο ή αίθουσα από το πρωί της Μεγάλης Πέμπτης μέχρι 
το πρωί της Δευτέρας του Πάσχα. 

Άρθρο 5 

1. Οι παραβάτες της παρούσης η οποία ισχύει για όλη την περιφέρεια 
της Αστυνομικής Διεύθυνσης Ρεθύμνης από της κατά Νόμο εγκρίσεως 
και δημοσιεύσεώς της στην Εφημερίδα της Κυβερνήσεως διώκονται και 
τιμωρούνται κατά τις διατάξεις του άρθρου 13 παρ. 4 του Β.Δ. 29/ 
1971 περί κωδικοποιήσεως σε ενιαίο κείμενο των ισχυουσών διατάξεων 
περί τυχερών και μη παιγνίων ήτοι: δια κρατήσεως τουλάχιστον ενός 
(1) μηνός και προστίμου χιλίων (1.000) δραχμών, μετά δε την τρίτη 
καταδικαστική απόφαση διατάσσεται από την Διεύθυνσή μας και το 
κλείσιμο του κέντρου για χρονικό διάστημα ενός (1), μέχρι έξι (6) μη¬ 
νών. 

2. Η εκτέλεση της παρούσης ανατίθεται στο Αστυνομικό Προσωπικό 
της Ελληνικής Αστυνομίας. 

3. Η υπ’ αριθμ. 17Α/1983 Αστυνομική Διάταξη της τέως Δ.Χ. Ρε- 
θύμνης για το ίδιο αντικείμενο; καταργείται. (Αριθ. έγκρισης Νοιχάργη 
Ρεθύμνης 18916/17.12.91). 

Ρέθυμνο, 10 Δεκεμβρίου 1991 

Ο Διευθυντής 
ΗΛΙΑΣ ΔΕΒΕΡΑΚΗΣ 

-♦- 

Αριθ. 32546/91 (7) 

Σύσταση ίδιου Νομικού Προσώπου στο Δήμο Βύρωνα Αττικής με την 
επωνυμία «Σχολική Επιτροπή 5ου, 11ου Δημοτικού, 5ου Γυμνα¬ 
σίου, 10ου και 11ου Νηπιαγωγείου Βύρωνα». 

Ο ΝΟΜΑΡΧΗΣ ΑΘΗΝΩΝ 
Έχοντας υπόψη: 

1. Τις διατάξεις: α) Την παρ. 8-15 του άρθρου 5 του Ν. 1894/1990 
«Για την Ακαδημία Αθηνών και άλλες εκπαιδευτικές διατάξεις» (Α' 
110) και β) του άρθρου 187 του δημοτικού και κοινοτικού κώδικα 
(Π.Δ. 323/1989) (Α’ 146). 

2. Την 438/22.11.91 απόφαση του Δημοτικού Συμβουλίου Βύ¬ 
ρωνα για σύσταση σχολικής επιτροπής, αποφασίζουμε: 

1. Συνιστούμε στο Δήμο Βύρωνα ίδιο νομικό πρόσωπο με την επωνυ¬ 
μία «Σχολική Επιτροπή 5ου, 11ου Δημοτικού, 5ου Γυμνασίου, 10ου 
και 11ου Νηπιαγωγείου Βύρωνα». 

Η συνιστωμένη με την απόφαση αυτή σχολική επιτροπή διοικείται 
από 13μελές Διοικητικό Συμβούλιο, αποτελούμενο από: 

α. Τον Δήμαρχο ή τον οριζόμενο από αυτόν Αντιδήμαρχο ή τον οριζό¬ 
μενο από το Δημοτικό Συμβούλιο Δημοτικό Σύμβουλο ως Πρόεδρο, 
β. Τους Διευθυντές των αντιστοίχων σχολικών μονάδων, 
γ. Τους εκπροσώπους των συλλόγων γονέων και κηδεμόνων, των 
αντιστοίχων σχολικών μονάδων. 

δ. Τον εκπρόσωπο της μαθητικής κοινότητας για το σχολείο Β/θμιας 
Εκπ/σης. 

ε. Ένα Δημότη. 

2. Η θητεία του πρώτου Διοικητικού Συμβουλίου της συνιστωμένης 
με την απόφαση αυτή Σχολικής Επιτροπής λήγει με τη λήξη της δημο¬ 
τικής περιόδου. 

Η θητεία των μελών του Διοικητικού Συμβουλίου ακολουθεί τη δη¬ 
μοτική περίοδο. 

3. Το Διοικητικό Συμβούλιο της Σχολικής Επιτροπής εκλέγει τον 
Αντιπρόεδρο και το Γραμματέα του. 

4. Σκοπός του νομικού προσώπου είναι: 

α. Η διαχείρηση των πιστώσεων που διατίθενται για την κάλυψη των 
δαπανών λειτουργίας, θέρμανσης, φωτισμού, ύδρευσης, τηλεφώνου, 
αποχέτευσης, αγοράς αναλωσίμων υλικών κ.λπ. 
β. Η αμοιβή καθαριστριών. 

γ. Η εκτέλεση έργων για την επισκευή και συντήρηση των σχολείων 
και τον κάθε είδους εξοπλισμό τους. 

δ. Η εισήγηση προς τις αντίστοιχες διευθύνσεις πρωτοβάθμιας και 
δευτεροβάθμιας εκπαίδευσης για τον εφοδιασμό από τον Οργανισμό 
Σχολικών Κτιρίων των σχολείων με έπιπλα και εξοπλιστικά είδη και 
από το Υπουργείο Εθνικής Παιδείας και Θρησκευμάτων με βιβλία για 
τις σχολικές βιβλιοθήκες. 

ε. Η διαχείρηση των εσόδων από την ενδεχόμενη εκμετάλλευση των 
σχολικών κυλικείων και 

στ. Η λήψη κάθε άλλου μέτρου που κρίνεται αναγκαίο για τη στήριξη 
της διοικητικής λειτουργίας των σχολικών μονάδων. 

5. Πόροι της σχολικής επιτροπής είναι: 
α. Η ετήσια επιχορήγηση του Κράτους, 
β. Η ετήσια επιχορήγησης του Δήμου. 

γ. Κάθε είδους εισφορές, δωρεές, κληρονομιές και κληροδοσίες. 

6. Το νομικό πρόσωπο εκπροσωπείται στο δικαστήριο και σε κάθε 
δημόσια αρχή από τον Πρόεδρο του Δ.Σ. και όταν αυτός απουσιάζει ή 
κωλύεται, από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 14 Ιανουάριου 1992 
Ο Νομάρχης 

ΙΩΑΝΝΗΣ ΕΜ. ΑΓΓΕΛΙΔΑΚΗΣ 


Αριθ, 32551/91 (8) 

Σύσταση ίδιου Νομικού Προσώπου στο Δήμο Βύρωνα Αττικής με την 

επωνυμία «Σχολική Επιτροπή 2ου Σχολικού Εργαστηριακού Κέ¬ 
ντρου Βύρωνα». 

Ο ΝΟΜΑΡΧΗΣ ΑΘΗΝΩΝ 
Έχοντας υπόψη: 

1. Τις διατάξεις: α) Την παρ. 8-15 του άρθρου 5 του Ν. 1894/1990 
«Για την Ακαδημία Αθηνών και άλλες εκπαιδευτικές διατάξεις» (Α' 
110) και β) του άρθρου 187 του δημοτικού και κοινοτικού κώδικα 
(Π.Δ. 323/1989) (Α’ 146). 

2. Την 444/22.11.91 απόφαση του Δημοτικού Συμβουλίου Βύ¬ 
ρωνα για σύσταση σχολικής επιτροπής, αποφασίζουμε: 

, 1. Συνιστούμε στο Δήμο Βύρωνα ίδιο νομικό πρόσωπο με την επωνυ¬ 
μία «Σχολική Επιτροπή 2ου Σχολικού Εργαστηριακού Κέντρου Βύ¬ 
ρωνα». 

Η συνιστωμένη με την απόφαση αυτή σχολική επιτροπή διοικείται 
από 5μελές διοικητικό συμβούλιο, αποτελούμενο από: 

α. Τον Δήμαρχο ή τον οριζόμενο από αυτόν Αντιδήμαρχο ή τον οριζό¬ 
μενο από το Δημοτικό Συμβούλιο Δημοτικό Σύμβουλο ως Πρόεδρο. 

β. Τον Διευθυντή της αντίστοιχης σχολικής μονάδας. 

γ. Τους εκπροσώπους των συλλόγων γονέων και κηδεμόνων, της 
αντίστοιχης σχολικής μονάδας. 

δ.- Τον εκπρόσωπο των μαθητικών κοινοτήτων της αντίστοιχης αχο¬ 
λικής μονάδας. 

ε. Ένα Δημότη. 

2. Η θητεία του πρώτου Διοικητικού Συμβουλίου της συνιστωμένης 
με την απόφαση αυτή Σχολικής Επιτροπής λήγει με τη λήξη της δημο¬ 
τικής περιόδου. 

Η θητεία των μελών του Διοικητικού Συμβουλίου ακολουθεί τη δη¬ 
μοτική περίοδο. 

3. Το Διοικητικό Συμβούλιο της Σχολικής Επιτροπής εκλέγει τον 
Αντιπρόεδρο και το Γραμματέα του. 

4. Σκοπός του νομικού προσώπου είναι: 

α. Η διαχείρηση των πιστώσεων που διατίθενται για την κάλυψη των 
δαπανών λειτουργίας, θέρμανσης, φωτισμού, ύδρευσης, τηλεφώνου, 
αποχέτευσης, αγοράς αναλωσίμων υλικών κ.λπ. 

β. Η αμοιβή καθαριστριών. 

γ. Η εκτέλεση έργων για την επισκευή και συντήρηση των σχολείων 
και τον κάθε είδους εξοπλισμό τους. 

δ. Η εισήγηση προς τις αντίστοιχες διευθύνσεις πρωτοβάθμιας και 
δευτεροβάθμιας εκπαίδευσης για τον εφοδιασμό από τον Οργανισμό 
Σχολικών Κτιρίων των σχολείων με έπιπλα και εξοπλιστικά είδη και 
από το Υπουργείο Εθνικής Παιδείας και θρησκευμάτων με βιβλία για 
τις σχολικές βιβλιοθήκες. 

ε. Η διαχείρηση των εσόδων από την ενδεχόμενη εκμετάλλευση των 
σχολικών κυλικείων και 

στ. Η λήψη κάθε άλλου μέτρου που κρίνεται αναγκαίο για τη στήριξη 
της διοικητικής λειτουργίας των σχολικών μονάδων. 

5. Πόροι της σχολικής επιτροπής είναι: 

α. Η ετήσια επιχορήγηση του Κράτους. 

β. Η ετήσια επιχορήγησης του Δήμου. 

γ. Κάθε είδους εισφορές, δωρεές, κληρονομιές και κληροδοσίες. 

6. Το νομικό πρόσωπο εκπροσωπείται στο δικαστήριο και σε κάθε 
δημόσια αρχή από τον Πρόεδρο του Δ.Σ. και όταν αυτός απουσιάζει ή 
κωλύεται, από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 14 Ιανουάριου 1992 
Ο Νομάρχης 

ΙΩΑΝΝΗΣ ΕΜ. ΑΓΓΕΛΙΔΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 36530 (9) 

Τροποποίηση του Οργανισμού Εσωτερικής Υπηρεσίας του Δήμου Χο¬ 
λαργού Αττικής. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 12 του Ν. 1188/81 «περί κυρώσεως 
του κώδικος περί καταστάσεως του προσωπικού ΟΤΑ» όπως αντικατα- 
στάθηκε με την παρ. 1 του άρθρου 26 του Ν. 1832/89. 

2. Τις διατάξεις του Ν. 1586/86 «Βαθμολογική διάρθρωση των θέ¬ 
σεων του Δημοσίου, ΝΠΔΔ και ΟΤΑ» και τις όμοιες του Π.Δ. 37α/87. 

3. Τη σύμφωνη γνωμοδότηση του υπηρεσιακού συμβουλίου που δια¬ 
τυπώθηκε στο 4/19.9.91 πρακτικό του. 

4. Τα στοιχεία του οικείου φακέλου, αποφασίζουμε: 

Εγκρίνουμε τις 59/91 και 80/91 αποφάσεις του Δημοτικού Συμ¬ 
βουλίου Χολαργού που αφορούν στην τροποποίηση του Οργανισμού 
Εσωτερικής Υπηρεσίας του Δήμου με τη σύσταση δύο (2) θέσεων κλά¬ 
δου ΔΕ38 προσωπικού Η/Υ με ειδικότητα χειριστών Η/Υ και μιας (1) 
θέσης ειδικού συνεργάτη (άρθρο 67 του Ν. 1416/84). 

Κατά τα λοιπά εξακολουθεί να ισχύει ο Ο.Ε.Υ. του Δήμου όπως ψη¬ 
φίστηκε με την 254810/19.10.91 απόφασή μας. 

Η παρούσα να δημοσιευθεί στην Εφημερίδα της Κυβερνήσεως. 

Αγ. Παρασκευή, 18 Δεκεμβρίου 1991 
Ο Νομάρχης 

ΕΥΑΓΓ. ΧΑΡΑΛΑΜΠΙΔΗΣ 

-♦- 

Αριθ. 9869 (10) 

Διενέργεια εκούσιου αναδασμού περιοχής Μυρωδάτου Ν. Ξάνθης. 

Ο ΝΟΜΑΡΧΗΣ ΞΑΝΘΗΣ 

Έχοντας υπόψη: 

1. Το Ν. 3200/55 για διοικητική αποκέντρωση. 

2. Τις διατάξεις του Ν. 674/77. 

3. Τη σχετική εισήγηση της Διεύθυνσης Γεωργίας, αποφασί¬ 
ζουμε: 

Να γίνει εκούσιος αναδασμός στην περιοχή του αγρ/τος Μυρωδάτου 
Ν. Ξάνθης. 

Η απόφαση αυτή να δημοσιευθεί στην Εφημερίδα της Κυβερνήσεως. 
Ξάνθη, 24 Δεκεμβρίου 1991 
Ο Νομάρχης 

ΓΕΩΡΓ. ΚΑΠΑΝΤΖΟΓΛΟΥ 

-♦- 

Αριθ. 9869 (11) 

Διενέργεια εκούσιου αναδασμού περιοχής Δάφνης Ν. Ξάνθης. 

Ο ΝΟΜΑΡΧΗΣ ΞΑΝΘΗΣ 
Έχοντας υπόψη: 

1. Το Ν. 3200/55 για διοικητική αποκέντρωση. 

. 2. Τις διατάξεις του Ν. 674/77. 

3. Τη σχετική εισήγηση της Διεύθυνσης Γεωργίας, αποφασί¬ 
ζουμε: 

Να γίνει εκούσιος αναδασμός στην περιοχή του αγρ/τος Δάφνης Ν. 
Ξάνθης. 

Η απόφαση αυτή να δημοσιευθεί στην Εφημερίδα της Κυβερνήσεως. 
Ξάνθη, 24 Δεκεμβρίου 1991 
Ο Νομάρχης 

ΓΕΩΡΓ. ΚΑΠΑΝΤΖΟΓΛΟΥ 


Αριθ. 101 .(12) 

Μερική διόρθωση της 35057/19.9.1970 απόφασης του Νομ. 

Καρδίτσας. 

Ο ΝΟΜΑΡΧΗΣ ΚΑΡΔΙΤΣΑΣ 
Έχοντας υπόψη: 

1. Τις διατάξεις του Νόμου 3200/55 και τα από 28.6.55 και 
23.11.56 Β.Δ/τα. 

2. Τις διατάξεις των άρθρων 164 και 197 του Αγροτικού Κώδικα. 

3. Τη 13138/22.4.1966 απόφασή μας με την οποία παραχωρή- 
θηκε έκταση 800 τ.μ. στον γεωργικό Πιστωτικό Συνεταιρισμό Κρύας 
Βρύσης (νυν Αγροτικός Συνεταιρισμός) για την ανέγερση αποθήκης από 
την χωρίς αριθμό Περιφερειακή ζώνη συνολικής εκτάσεως 52.856 τ.μ. 

4. Την 35057/19.9.197 απόφασή μας (ΦΕΚ 743/22.10.70 τεύ¬ 
χος Β') με την οποία μεταβιβάσθηκαν στην Κοινότητα Κρύας Βρύσης οι 
Κοινόχρηστες εκτάσεις του Συνοικισμού Κρύας Βρύσης και μεταξύ των 
άλλων και η Περιφερειακή ζώνη του Συνεταιρισμού με έκταση 52.856 
τ.μ. αποφασίζουμε: 

1. Διορθώνουμε μερικά την 35057/19.9.1970 απόφασή μας, δη- 
μοσιευθείσα στο 743/22.10.1970 Β' ΦΕΚ με την οποία μετεβιβάσθη- 
καν στην Κοινότητα Κρύας Βρύσης οι κοινόχρηστες εκτάσεις του Συν/ 
σμού Κρύας Βρύσης και δη την παρ. 4 αυτής ως προς την έκταση της 
Περιφερειακής ζώνης του Συν/σμού από στρ. 52.856 σε 52.056 
στρέμματα καθόσον έκταση 800 τ.μ. παραχωρήθηκε με την 13138/ 
22.4.1966 ομοία στον Αγροτικό Συν/σμό Κρύας Βρύσης. 

2. Κατά τα υπόλοιπα ισχύει η 35057/19.9.1970 απόφασή μας. 

Η παρούσα να δημοσιευθεί στην Εφημερίδα της-Κυβερνήσεως. 

Καρδίτσα, 3 Ιανουάριου 1992 

Ο Νομάρχης 
ΣΟΛΩΝ ΚΑΤΣΙΚΗΣ 

-♦- 

Αριθ. 1192 (13) 

Τροποποίηση συγκρότησης Νομαρχιακής Επιτροπής Επαγγελματικής 
κατάρτισης και Απασχόλησης (ΝΕΕΚΑ). 

Ο ΝΟΜΑΡΧΗΣ ΧΙΟΥ 
Έχοντας υπόψη: >. 

1. Τις διατάξεις του άρθρου 3 του Ν. 1836/89 «Προώθηση της απα¬ 
σχόλησης και-της επαγγελματικής κατάρτισης-και άλλες διατάξεις». 

2 . Τις'διατάξεις του Π.Δ. 368/89 «Περί οργανισμού του Υπουργείου 
Εργασίας». 

3. Τις διατάξεις του άρθρου 19 του Ν. 1599/86 «Σχέσεις Κράτους - 
Πολίτη καθιέρωση νέου τύπου δελτίου ταυτότητας και άλλες διατάξεις». 

4. Την ανάγκη λειτουργίας «Του Εθνικού Συμβουλίου Επαγγελματι¬ 
κού Κατάρτισης και απασχόλησης». 

5. Το αριθμ. 582/14.12.91 έγγραφο της τοπικής ένωσης Δήμων 
και Κοινοτήτων (ΤΕΔΚ), αποφασίζουμε: 

Τροποποιούμε την συγκρότηση της Νομαρχιακής Επιτροπής Επαγ¬ 
γελματικής κατάρτισης και Απασχόλησης (ΝΕΕΚΑ) ως προς τους εκ¬ 
προσώπους της Τοπικής Ένωσης Δήμων και Κοινοτήτων (ΤΕΔΚ) και 
αντικαθιστούμε την παρ. 4 της απόφασής μας αριθμ. 1009/28.9.91 
(ΦΕΚ 688 τ.Β’ 30.10.90) ως ακολούθως: 

Τον Παντελή Σωτηρίου, Πρόεδρο Κοινότητας Θυμιανών ως τακτικό 
μέλος με αναπληρωτή του τον Νικόλαο Λίβανό, Δημοτικό Σύμβουλο 
Δήμου Καρδαμύλων, ως εκπροσώπους της Τοπικής Ένωσης Δήμων 
και Κοινοτήτων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Χίος, 24 Δεκεμβρίου 1991 

Ο Νομάρχης 
ΓΕΩΡΓΙΟΣ Α. ΝΕΓΡΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


